इससे पहले माही ने दर्शकों में बांटी थी जर्सी और टेनिस बॉल
IPL 2023 - CSK Captain MS Dhoni Fans Gifts Him Unique Gift. एक फैन ने चेन्नई सुपर किंग्स (CSK) के कप्तान एमएस धोनी को चेपॉक स्टेडियम का मिनिएचर मॉडल गिफ्ट किया है। सोशल मीडिया पर एक वीडियो वायरल हो रहा है
एक फैन ने चेन्नई सुपर किंग्स (CSK) के कप्तान एमएस धोनी को चेपॉक स्टेडियम का मिनिएचर मॉडल गिफ्ट किया है। सोशल मीडिया पर एक वीडियो वायरल हो रहा है, जहां एक फैन चेपॉक स्टेडियम का एक छोटा मॉडल धोनी को गिफ्ट में देते हुए नजर आ रहा है।
वीडियो में देखा जा सकता है, इस मॉडल को एक टेबल के ऊपर रखा गया है, और धोनी मुस्कुराते हुए इसके पास खड़े होकर इसे देख रहे हैं। धोनी ने अपने उस फैन के साथ तस्वीरें भी खिंचवाई हैं। इस मॉडल को 'मिनिएचर वर्ल्ड मॉडल मेकर्स' नाम के इस्टाग्राम पेज से शेयर किया गया है। बता दें, धोनी की कप्तानी में CSK चार बार चैंपियन बनी है।
धोनी की CSK मौजूदा सीजन के प्लेऑफ में 
धोनी की CSK इंडियन प्रीमियर लीग (IPL) के मौजूदा सीजन में प्लेऑफ में प्रवेश कर चुकी है। टीम ने शनिवार को दिल्ली कैपिटल्स को उसी के होमग्राउंड पर 77 रनों से हराया। अरुण जेटली मैदान पर चेन्नई ने टॉस जीतकर पहले बल्लेबाजी करते हुए 20 ओवर में 3 विकेट पर 223 रन बनाए। जवाब में दिल्ली के बल्लेबाज 20 ओवर में 9 विकेट पर 146 रन ही बना सके।
धोनी ने दर्शकों में बांटी थी जर्सी और टेनिस बॉल
इस पहले, धोनी ने 14 मई को चेन्नई के चेपॉक स्टेडियम में इस IPL सीजन के आखिरी लीग स्टेज के मैच के बाद दर्शकों में जर्सी और टेनिस बॉल बांटकर उनका शुक्रिया कहा था। इस दौरान कमेंटेटर और पूर्व खिलाड़ी सुनील गावस्कर ने भी अपनी शर्ट पर धोनी का ऑटोग्राफ लिए थे। पूरी खबर पढ़ने के लिए यहां क्लिक करें...
